Kalju Ojaste lisas, et ka MMil esinemine aitas mingil määral tiimi majanduslikku seisu parandada. Borovik täitis Eesti Olümpiakomitee poolt seatud normi ja  hakkab ilmselt kevadel stipendiumi saama. Teistel jäi normist natuke puudu. Seda veel ei teata, kas võistkonna üheksas koht MMil hakkab meestele midagi sisse tooma. Ojaste leidis, et kui Krista Lepikule võimalused luua, siis ei võistleks ta sugugi halvemini kui mehed. Naistel on konkurents hõredam. Kui meestel on esimese ja kolmekümnenda vahe poolteist minutit, siis naistel küünib see kolme minutini.